Jordania a zo ur vro eus ar Reter-Nesañ lechiet e Reter tiriadoù palestinian Cisjordania ha Israel, e Norzh Arabia Saoudat, e Kornôg Irak hag e Su Syria. Emañ penn Su ar vro war riblenn Norzh ar Mor Marv hag ur prenestr bihan war Pleg-mor Akaba, ur vrech-mor dar Mor Ruz a zo dezhi ken ne ya gant Jordania nemet 26 km a aodoù. Sammad an jarzoù-mañ a zo kevatal da 1 619 km. E darn-vuiañ ar vro ez eus dezerzhioù bras, nemet e traoñienn Norzh-Su ar stêr Jordan, hemañ o tiskenn eus menezioù Liban betek ar Mor Varv. Kêrioù pennañ ar vro zo Amman (1 181 000 annezad enni e 2001), Irbid ha Az-Zarka, holl lechiet e Gwalarn ar vro. Porzh Akaba staliet war ur riblenn strizh-kenañ he ledander a zo ul lech strategel ha pouezus evit armezh Jordania.